S-425/2007

Mál þetta höfðaði sýslumaðurinn á Akranesi með ákæru 28. nóvember 2007 á hendur ákærða, P-kk-þgf E-kk-þgf G-kk-þgf, kt. ..., Reynigrund 36 á Akranesi. Málið var dómtekið 30. janúar 2008.

Í ákæruskjali segir að málið sé höfðað gegn ákærða „fyrir hegningar- og umferðarlagabrot, með því að hafa ekið bifreiðinni NJ-393 í gegnum Hvalfjarðargöng, sem eru í eigu Spalar ehf., kt. 511295-2119, heimildarlaust og án þess að hafa veglykil Spalar í bifreiðinni til gjaldfærslu veggjaldsins og án þess að greiða veggjaldið með öðrum hætti fyrir afnot af göngunum, framhjá gjaldskýli Spalar ehf., sem staðsett eru við þjóðveg nr. 1 um 330 metrum norðan við norðurmuna Hvalfjarðarganga, á akrein ætlaðri áskrifendum, þrátt fyrir að rautt ljós logaði fyrir akstursstefnu bifreiðarinnar þar sem ekki var greitt veggjald, kr. 900, fyrir hvert skipti eða samtals kr. 35.100, fyrir akstur hennar í gegnum Hvalfjarðargöngin á tímabilinu 21. maí 2007 til 19. júlí 2007 í allt 39 eftirgreind skipti:

1. Mánudaginn 21. maí kl. 17:16 ekið norður.

2. Þriðjudaginn 22. maí kl. 10:44 ekið suður.

3. Föstudaginn 25. maí kl. 16:32 ekið suður.

4. Laugardaginn 26. maí kl. 14:56 ekið suður.

5. Sunnudaginn 27. maí kl. 4:49 ekið norður.

6. Mánudaginn 28. maí kl. 3:00 ekið norður.

7. Mánudaginn 28. maí kl. 13:36 ekið suður.

8. Mánudaginn 28. maí kl. 23:45 ekið norður.

9. Þriðjudaginn 29. maí kl. 16:38 ekið norður.

10. Fimmtudaginn 31. maí kl. 1:29 ekið norður.

11. Fimmtudaginn 31. maí kl. 18:04 ekið norður.

12. Föstudaginn 1. júní kl. 10:34 ekið suður.

13. Föstudaginn 1. júní kl. 18:58 ekið suður.

14. Laugardaginn 2. júní kl. 10:19 ekið norður.

15. Laugardaginn 2. júní kl. 18:38 ekið suður.

16. Sunnudaginn 3. júní kl. 4:10 ekið norður.

17. Mánudaginn 4. júní kl. 13:05 ekið suður

18. Þriðjudaginn 5. júní kl. 9:47 ekið norður.

19. Þriðjudaginn 5. júní kl. 10:05 ekið suður.

20. Þriðjudaginn 5. júní kl. 18:04 ekið norður.

21. Þriðjudaginn 5. júní kl. 20:53 ekið suður.

22. Laugardaginn 16. júní kl.12:08 ekið norður.

23. Laugardaginn 16. júní kl. 21:15 ekið suður.

24. Sunnudaginn 17. júní kl. 14:31 ekið norður.

25. Sunnudaginn 17. júní kl. 14:53 ekið suður.

26. Þriðjudaginn 19. júní kl. 18:29 ekið norður.

27. Þriðjudaginn 19. júní kl. 23:58 ekið suður.

28. Sunnudaginn 24. júní kl. 19:06 ekið norður.

29. Mánudaginn 25. júní kl. 00:08 ekið suður.

30. Laugardaginn 30. júní kl. 20:04 ekið suður.

31. Miðvikudaginn 4. júlí kl. 22:10 ekið suður.

32. Fimmtudaginn 5. júlí kl. 19:07 ekið norður.

33. Föstudaginn 6. júlí kl. 7:31 ekið suður.

34. Laugardaginn 7. júlí kl. 11:45 ekið suður.

35. Miðvikudaginn 11. júlí kl. 17:36 ekið norður.

36. Miðvikudaginn 11. júlí kl. 19:02 ekið suður.

37. Miðvikudaginn 18. júlí kl: 1:19 ekið suður.

38. Miðvikudaginn 18. júlí kl. 23:01, ekið norður.

39. Fimmtudaginn 19. júlí kl. 8:25 ekið suður.

Brot ákærða þykir varða við 248. gr. almennra hegningarlaga, nr. 19/1940, og 1. mgr. 5. gr., sbr. 1. og 3. mgr. 100. gr. umferðarlaga, nr. 50/1987, með áorðnum breytingum, sbr. 2. mgr. 34. gr. og ákvæði P61 35. gr. reglugerðar nr. 289/1995 um umferðarmerki og notkun þeirra, sbr. 2. mgr. reglugerðar nr. 458/2001.

Til vara er vísað til 2. mgr. 259. gr. almennra hegningarlaga, nr. 19/1940, sbr. 137. gr. laga nr. 82/1998, í stað 248. gr. almennra hegningarlaga.

Þess er krafist að ákærði verði dæmdur til refsingar.“

Ákærði hefur skýlaust játað í öllum atriðum þá háttsemi sem honum er gefin að sök í ákæru og er játning hans studd sakargögnum. Eru því efni til að leggja dóm á málið án frekari sönnunarfærslu, sbr. 125. gr. laga um meðferð opinberra mála, nr. 19/1991. Samkvæmt þessu telst sönnuð sú háttsemi sem ákærða er gefin að sök.

Samkvæmt 248. gr. almennra hegningarlaga felast fjársvik í því að maður kemur öðrum manni til að hafast eitthvað að eða láta eitthvað ógert með því á ólögmætan hátt að vekja, styrkja eða hagnýta sér ranga eða óljósa hugmynd hans um einhver atvik, í þeim tilgangi að hafa af honum eða öðrum fé. Í verknaðarlýsingu ákæru er ekki tilgreint fjársvikabrot með því að lýsa verknaði sem felur í sér að ákærði hafi beitt blekkingum af einhverju tagi gagnvart starfsmönnum Spalar ehf. Þegar af þeirri ástæðu verður ákærði ekki sakfelldur fyrir fjársvik, enda verður hann ekki dæmdur fyrir aðra háttsemi en þá sem í ákæru greinir, sbr. 1. mgr. 117. gr. laga nr. 19/1991. Aftur á móti verður háttsemin, eins og henni er lýst í ákæru og felur í sér heimildarlaus afnot af Hvalfjarðargöngum í eignarráðum Spalar ehf., talin nytjastuldur og varða við 2. mgr. 259. gr. almennra hegningarlaga. Jafnframt varðar akstur ákærða gegn rauðu ljósi fyrir akstursstefnu bifreiðarinnar við 1. mgr. 5. gr., sbr. 1. mgr. 100. gr. umferðarlaga, enda teljast ljósin við Hvalfjarðargögn til umferðarljósa, sbr. ákvæði P61 í 35. gr. reglugerðar um umferðarmerki og notkun þeirra, nr. 289/1995, sbr. 2. gr. reglugerðar nr. 458/2001.

Samkvæmt sakavottorði hefur ákærði ekki á sakaskrá brot sem haft geta áhrif við ákvörðun refsingar. Þá er til þess að líta að umferðarljósin við Hvalfjarðargöng hafa eingöngu þann tilgang að stjórna umferð vegna gjaldtöku. Því leiddi enga hættu af því fyrir vegfarendur þótt ekið væri gegn rauðu ljósi. Að þessu gættu þykir refsing ákærða hæfilega ákveðin 100.000 króna sekt og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan, en uppsaga dómsins hefur dregist lítillega vegna starfsanna dómarans.

D Ó M S O R Ð:

Ákærði, P-kk-nf E-kk-nf G-kk-nf, greiði 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf